William Tudor Howell

Roedd William Tudor Howell (19 Hydref 1862 – 3 Hydref 1911) yn fargyfreithiwr o Gymru a gwleidydd Ceidwadol a wasanaethodd fel Aelod Seneddol Bwrdeistref Dinbych rhwng 1895 a 1900.

Ganwyd Howell ym Mhwllheli yn fab i'r Gwir Barchedig David Howell, (Llawdden), Deon Tŷ Ddewi (Ficer Pwllheli ar adeg geni ei fab) ac Anne Powell, Pencoed ei wraig.

Derbyniodd ei addysg yn Ysgol Ramadeg Wrecsam, Ysgol yr Amwythig a Choleg Newydd, Rhydychen lle graddiodd BA ym 1885.

Astudiodd y gyfraith yn y Deml Ganol gan cael ei alw i'r Bar ym 1887. Gweithiodd mewn siambrau yn Llundain yn gwasanaethu Cylchdaith Cyfreithiol De Cymru.

Roedd yn aelod amlwg o Gymry Llundain yn ei ddydd, yn ddarlithydd poblogaidd yng nghyfarfodydd y Cymmrodorion ac yn un o sylfaenwyr Pwyllgor Cymru Llundain i achub yr Eglwys Gymreig, mudiad a oedd yn gwrthwynebu'r ymgyrch i ddatgysylltu Eglwys Lloegr yng Nghymru.

Ar ymddiswyddiad y cyn AS Ceidwadol George Thomas Kenyon o'r senedd yn etholiad Cyffredinol 1895 safodd Howell fel ymgeisydd Ceidwadol yn etholaeth Bwrdeistref Dinbych, erbyn etholiad cyffredinol 1900 penderfynodd Kenyon ei fod eisiau ei sedd yn ôl, a dewiswyd Howell unwaith eto gan y Ceidwadwyr lleol.

Dychwelodd Howell i'w waith fel bargyfreithiwr ond mae ei hanes yn aneglur wedi hynny. Yng nghyfrifiad 1901Yr Archif Genedlaethol Cyfrifiad 1901 RG13; Piece: 929; Folio: 6; Page: 4  mae o'n byw yn Brighton gyda'i wraig Louise May, dynes 30 oed a anwyd yn Nice Ffrainc. Yn ôl cyfrifiad 1911Yr Archif Genedlaethol Cyfrifiad 1911 RG14; Piece: 5146; Schedule Number: 67 roedd yn dal i fyw yn Brighton ond ar wahân i'w wraig ond mae'n nodi ei bod wedi bod yn briod ers 1900 ac yr oedd ganddo dau blentyn. Ychydig fisoedd ar ôl y cyfrifiad ceir cofnod yn Calendr Profiant Cenedlaethol Lloegr a Chymru ei fod wedi marw yn Jesmond Ranch, Kooteney British Columbia Canada.18 Hydref 1912 Howell, William Tudor Principal Probate Registry. Calendar of the Grants of Probate and Letters of Administration made in the Probate Registries of the High Court of Justice in England. London, England Claddwyd ei weddillion ym mynwent Nelson BC.William tudor Howell yn Find a Grave  adalwyd 14 Ebrill 2015

Cyfeiriadau

Categori:Aelodau Seneddol y Deyrnas Unedig
Categori:Genedigaethau 1862
Categori:Gwleidyddion y 19eg ganrif o Gymru
Categori:Gwleidyddion yr 20fed ganrif o Gymru
Categori:Marwolaethau 1911
Categori:Rhyddfrydiaeth
Categori:Cyfreithwyr o Gymru